امریکانین خاریجی ایشلر ناظیری آنتونی بلینکن اوکراینانین خاریجی ایشلر ناظیری دیمیترو کولبا ایله سعودی عربیستانینداکی اوکراینا ایله باغلی گؤروشو و اوزون مودتلی تهلوکه‌سیزلیک دوزنله‌مه‌لرینی موذاکیره ائدیب.
مؤوضوع ایله باغلی یازیلی آچیقلاما وئرن امریکا خاریجی ایشلر ناظیرلیگی‌نین سؤزچوسو متیو میلر بلینکنین کولبا ایله تلفون دانیشیغی آپاردیغینی بیلدیریب.
ایکی اؤلکه‌نین سعودی عربیستانی‌نین جده شهرینده اوکراینانین روسیایا هوجومو ایله باغلی اینکیشاف‌لاری و اوکراینادا "عدالت‌لی و داواملی باریشا دایر سون دانیشیق‌لاری" موذاکیره ائتدیک‌لرینی ایفاده ائدن میلر ایکی اؤلکه آراسیندا اوزون مودتلی تهلوکه‌سیزلیک دوزنله‌مه‌لرینی ده موذاکیره ائتدیک‌لرینی قئید ائدیب.
میلر بیلدیریب کی، بلینکن امریکانین روسیایا قارشی موباریزه‌ده اوکراینانین مدافعه‌سینه، ائله‌جه ده گوجلو اوکراینا اوردوسونا و جاوابده ساوونما اینستیتوت‌لارینا دستکینی بیر داها تصدیقله‌ییب.
خاطیرلاداق کی، 24 فوریه 2022-جی ایل تاریخیندن بری داوام ائدن روسیا-اوکراینا بحرانی‌نین حلی یول‌لارینی موذاکیره ائتمک اوچون آوقوستون 5-6-دا جده‌ده تورکیه ده داخیل اولماقلا موختلیف اؤلکه‌لرین نوماینده‌لری‌نین ایشتیراکی ایله توپلانتی کئچیریلیب.
